জানা দরকার, এই কথিত স্বাধীনতা কিন্তু শার্লি হেবদো ইহুদি ধর্মের ক্ষেত্রে দেখাতে পারে না। ২০০৮ সালে মরিস সন ইহুদি ধর্মকে ইঙ্গিত করে একটি ক্যারিকেচার তৈরি করলে শার্লি হেবদোর সম্পাদক তাকে ক্ষমা চাইতে বলেন। এটা ফ্রান্সের আইনে ‘এন্টি সেমেটিক’। মরিস সন ক্ষমা চাইতে অস্বীকার করলে তাকে বহিষ্কার করা হয়। মুহাম্মদ (সা) এর কার্টুন প্রকাশের পর ড্যানিশ পত্রিকার জিলান পোস্ট জানিয়েছিলেন, তারা ইহুদি বা খ্রিস্টান ধর্ম নিয়ে এমন কার্টুন প্রকাশ করবে না। অর্থাৎ কেবল ইসলাম নিয়ে যা খুশি বলা যাবে, ইসলামের নবী মুহাম্মদকে (সা) গালাগালি করা যাবে, এতে কোনো সমস্যা নেই। এটা মতপ্রকাশের স্বাধীনতা।